《丘司理母》
宋代·林希逸

三十年嫠未易禁，信眉才尔遽涔涔。断机有训名花帖，埋璧无惭见藁砧。

剪发为圭供客馔，却蚶令侃职官箴。年兄事状夫人志，岁月追思泪满襟。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。